افغانستان شمالیده جایلشگن فاریاب ولایتیده خوفسیزلیک کوچ لری بیلن جنگری لر اورته سیده یوز بیرگن توقنه شوو لر عاقبتیده کمیده 115 کیشی جان بیردی یاکه یره دار بولدی.
209 نچی شاهین قول اردوسی توناوکون (دوشنبه) ایرته لب حربی قطار نینگ غورماچ و قیصار اولسواللیک لری اورته سیده طالبان نینگ کمینی گه دوچ کیلیب قالگن لیگی نی بیلدیردی.
منبع اوشبو حادثه آرتیدن خوفسیزلیک کوچلری بیلن طالبان جنگری لری اورته سیده باشلب کیتگن و ایککی ساعت دوام ایتگن توقنه شوو لر نتیجه سیده 73 جنگری نینگ جان بیرگن لیگی و 31 ترورچی نینگ ایسه یره لنگن لیگی نی معلوم قیلدی.
عینی دمده خوددی شوو منبع, اوشبو توقنه شوو لر جریانیده طالبان نینگ سوزده قیصار اولسواللیگی اولسوالی ملا شیرین نینگ هم هلاکت گه اوچره گن لیگی نی بیلدیردی.
خوددی شوو توقنه شوو لر جریانیده خوفسیزلیک کوچلریدن هم تورت نفر نینگ جان بیرگن لیگی و 7 کیشی نینگ ایسه یره لنگن لیگی معلوم قیلیندی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
